CELEX: 62010CJ0019
Language: sl
Date: 2010-07-29 00:00:00
Title: Sodba Sodišča (osmi senat) z dne 29. julija 2010. # Evropska komisija proti Italijanski republiki. # Neizpolnitev obveznosti države - Uredbi (ES) št. 273/2004 in 111/2005 - Predhodne sestavine pri prepovedanih drogah - Nadzor in spremljanje znotraj Unije - Nadzor trgovine med Unijo in tretjimi državami - Sankcije. # Zadeva C-19/10.

Sodba Sodišča (osmi senat) z dne 29. julija 2010 – Komisija proti Italiji
      (Zadeva C-19/10)
      „Neizpolnitev obveznosti države – Uredbi (ES) št. 273/2004 in št. 111/2005 – Predhodne sestavine pri prepovedanih drogah – Nadzor in spremljanje znotraj Unije – Nadzor trgovine med Unijo in tretjimi državami – Sankcije“
      Tožba zaradi neizpolnitve obveznosti – Preizkus utemeljenosti, ki ga opravi Sodišče – Upoštevni položaj – Stanje po izteku roka, določenega v obrazloženem mnenju (člen 258 PDEU; Uredba Evropskega parlamenta in Sveta št. 273/2004,
         člen 12; Uredba Sveta št. 111/2005, člen 31) (Glej točke od 15 do 18.)
      
      Predmet
      
         
               Neizpolnitev obveznosti države – Nesprejetje predpisov, potrebnih za uskladitev s členom 12 Uredbe (ES) št. 273/2004 Evropskega
                  parlamenta in Sveta z dne 11. februarja 2004 o predhodnih sestavinah pri prepovedanih drogah (UL, posebna izdaja v slovenščini,
                  poglavje 15, zvezek 8, str. 46) in s členom 31 Uredbe Sveta (ES) št. 111/2005 z dne 22. decembra 2004 o določitvi pravil za
                  nadzor trgovine s predhodnimi sestavinami za prepovedane droge med Skupnostjo in tretjimi državami (UL 2005, L 22, str. 1),
                  v predpisanem roku.
               
            Izrek
      
         
                  1.
               
               
                  
               
               
                  	Italijanska republika s tem, da ni sprejela nacionalnih ukrepov, potrebnih za izvajanje, prvič, člena 12 Uredbe (ES) št. 273/2004
                     Evropskega parlamenta in Sveta z dne 11. februarja 2004 o predhodnih sestavinah pri prepovedanih drogah, in drugič, člena
                     31 Uredbe Sveta (ES) št. 111/2005 z dne 22. decembra 2004 o določitvi pravil za nadzor trgovine s predhodnimi sestavinami
                     za prepovedane droge med Skupnostjo in tretjimi državami, ni izpolnila obveznosti iz navedenih uredb. 
                  
               
            
         
                  2.
               
               
                  
               
               
                  	Italijanski republiki se naloži plačilo stroškov.